**Sandra Kennedy**

**SID**: Hello. Sid Roth vagyok. Üdvözöllek világomban, ahol a természetfölötti a természetes. Beszélj nekem arról a személyről, akinek transzplantált szeme volt.

***SANDRA****: Nos, Sid, ennek a hölgynek egy beültetett szeme volt, és a szem elhalt, és elkülönült a szemgödörtől, és ő elkezdett ezen az elhalt, elkülönült, transzplantált szemen keresztül látni.*

**SID**: Mivel magyarázták ezt az orvosok?

***SANDRA:*** *Nos, nem tudták megmagyarázni.*

**SID**: Úgy értem, természetes módon nem lett volna esélye, hogy lásson. Te mivel magyarázod ezt?

***SANDRA****: Az Úr egyszerűen megtette. Erre nincs más magyarázat!*

**SID**: Most kanyarodjunk vissza abba az időbe, amikor még kislány voltál, 6 éves. Egyszerűen tudtad belül, hogy fogsz majd imádkozni betegekért, akik meggyógyulnak. Igaz az, hogy körbejártál az istállótokban, megkerested a beteg és elhullt állatokat és imádkoztál értük?

***SANDRA****: Ez igaz. Imádkoztam a halott patkányokért, de nem keltek életre. De az Úr miatt imádkoztam értük, mert egy hangot hallottam, ami azt mondta: „Egy nap a gyógyítás szolgálatában foglak használni téged.”*

**SID:** Majd aztán a baptista főiskolára jártál, de ott azt tanították, hogy Isten ma már nem gyógyít. Hogyan álltál ehhez a tanításhoz? Megváltoztattad nézeteidet?

***SANDRA:*** *Hála Istennek, vidéki lány voltam, és elhittem, hogyha Isten valóban Isten, akkor ezt is megteheti. Úgyhogy egyszerűen csak bíztam Benne. Egyszerűen nem vettem figyelembe, amit mondtak. De ők úgy tanították, hogy a jelek és a csodák korszaka már befejeződött.*

**SID**: Értem. Szóval miért is imádkoztál az emberekért a kollégiumi hálószobában?

***SANDRA:*** *Mert így kellett tennem.*

**SID**: Ilyen makacs vagy?

***SANDRA:*** *Ha az anyám még most is élne, azt mondaná, hogy igen, igen, igen, igen. Tudod, egyszerűen csak mindig megláttam a betegeket, és rájuk tettem a kezem, és ők meggyógyultak. És egyszerűen ez történt mindenhol. És elég nagy káosz lett belőle.*

**SID:** Az nem kifejezés, hogy mekkora káosz! Hiszen ez baptista főiskola volt. Elbocsátottak a főiskoláról… Mondtad: „De hát fájt a hátuk, én imádkoztam értük, és jobban lettek.” Erre ők: Itt nincs több gyógyítás!” **Sid:** Sandra, az édesanyád egyszer rákos beteg volt. Most már tudod, hogy Isten gyógyít, nem számít, hogy mit tanítottak a baptista főiskolán.

***SANDRA:*** *Teljes mértékben így van.*

**SID:** Mit tettél, amikor édesanyád rákos betegként haldoklott?

***SANDRA:*** *Nos, felhívtak, és azt mondták, hogy hét végére meg fog halni. Eljött a péntek. Amikor jöttem hazafelé, útközben hallottam hallható hangon, hogy az Úr azt mondta: „Mondd el neki, hogy a mi Atyánk a Mennyekben van, szenteltessék meg az Ő neve, jöjjön el az Ő Királysága, legyen meg az Ő akarata úgy a Földön, ahogy a Mennyben van! Mondd el neki, hogy a Mennyben nincs betegség!”*

**SID**: Na már most, az édesanyád gyógyíthatatlan rákban szenvedett. Mi történt a rákkal?

***SANDRA:*** *Eltűnt, és ő meggyógyult, és még 26 évig élt. A betegség soha nem tért vissza ezután.*

**SID:** Úgyhogy, ha nincs betegség a Mennyben, és Isten Királysága olyan a Földön is, mint a Mennyben, akkor nem lenne szabad megengedni a betegséget. Úgyhogy nekünk olyannak kell lenni, mint egy rendőri kirendeltség, és be kellene tartatnunk, amit Isten mond.

***SANDRA:*** *Én sem tudtam volna ezt jobban elmondani. Pontosan így van. Fel kell ismerned, hogy Isten már megtette a maga részét! Sokszor beszéltünk már erről. Ő már megtette, amit kellett. És amit neked kell tenned, az az, hogy megragadod azt, amit Isten már megtett érted. Ez valószínűleg az egyház legnagyobb problémája. Olyasvalamit kérnek Istentől, amit Ő már megtett. Könyörögnek Istennek, hogy tegyen valamit.*

**SID**: Tudjátok, Sandra hite a legkirívóbb, járványos szinten van, olyannyira, hogy ha körülötte forgolódsz, el fogsz kezdeni hinni! De tőle hallottam az egyik legmegdöbbentőbb csodáról, amit életemben valaha is hallottam, és amikor megosztja ezt velünk – vele történt ez a csoda -, akkor egyes emberek meggyógyulnak, másoknál pedig felkapcsolják a villanyt. Éppen egy kiskutyával játszottál, kiskutya volt az?

***SANDRA****: Nem volt már igazán kiskutya. Egy 10 éves sheltie volt, úgy nézett ki, mint egy kis Lassie kutya.*

**SID:** OK. Vele játszottál, és mi történt?

***SANDRA:*** *Nos, éppen fel akartam kelni az ágyból. Ő meg épp felugrott. Tudod, olyan pontszerű kis orruk van az ilyeneknek. A fejünk összeütközött. A szája nyitva volt, és aztán bezáródott, és letépett egy darabot pontosan innen, az orrom alatt középtől, ahol mutatom, és leszakította a felső ajkamat innentől teljesen. Nem láttam mást, mert minden csupa vér volt, teljesen elöntött. Felmarkoltam egy nagy törülközőt és elrohantam a kórházba. Amikor odaértem, az első dolog, amit a nővér kérdezett, ez volt: „Hol van az ajka?” Ezt egy nő sem akarja hallani.*

**SID:** Egyik férfi sem akar hallani ilyet.

***SANDRA:*** *Hol van a szája? Rám tört a pánik. Természetesen nem tudtam, hogy hol volt. Hogy rövidebbre fogjam a történetet, behívtak egy sebészt. „Sebészre lesz szüksége. Plasztikai sebészre lesz szüksége”-mondták. Egyet sem ismertem. Végül bejött egy, és azt mondta: „Most azonnal a műtőbe kell mennünk. Össze kell vágnunk, és meg kell csinálnunk ezt a dolgot…” Ami magába foglalta az orromtól kezdve le végig az egész területet, beleértve a számat is. „Az alsó ajkat helyre tudjuk hozni. – mondta. De a felső ajkat nem. Semmi mást nem tudok tenni, mint hogy belemegyek és kitisztítom, felvarrom, és legalább hat, de lehet, hogy még több műtétre lesz szüksége ahhoz, hogy valamennyire normálisan nézzen ki, és soha többé nem fog tudni mosolyogni.”*

**SID**: Rendben. Mi ment végbe benned, és mit mondtál neki, amikor ezt hallottad?

***SANDRA:*** *Amikor ezt meghallottam, azt mondtam neki: „Adja ide a kezeit. Ez az én szám. Ez az én arcom. Imádkozni fogok magáért.” És még azt is mondtam: „Nem, nem lesz több műtétem. Isten fogja ezt elvégezni.” És aztán a műtőasztalon ébredtem fel, és ő éppen ezt az egészet varrta fel, és hallottam, amint azt mondta a nővérnek: „Nem tudom, miért csináltam így, pedig általában össze szoktam varrni az ajkakat három hétre, és amikor visszajön, akkor szoktam felnyitni. Ott feküdtem, és azt mondtam magamban: „Ó, drága Istenem, ne varrja össze a számat. Hiszen én prédikátor vagyok.” És azt mondta: „De valami azt súgta, hogy ne tegyem ezt, hogy ne varrjam össze a száját.”*

**SID:** És amikor ezt mondta, tudtad, hogy Isten cselekedett az életedben.

***SANDRA****: Tudtam. Tudtam. Ott feküdtem, nem voltam teljesen magamnál, de azért hallottam. És amikor kijöttem a műtőből, újra elmondta nekem az egészet. Azt mondtam: „Isten rögzítette nekem ezt a területet.” És ő azt mondta: „Még sok további műtéte lesz.” Azt mondta: „Nincs rá mód, hogy ezt helyrehozzuk. Semmi esetre sem lesz olyan, mint volt.”*

**SID**: Úgy érted, hogy még ezekkel a pótlólagos műtétekkel együtt sem lehetett megcsinálni?

***SANDRA****: Ezt mondta ő. Azt mondta: „Ezt lehetetlen helyrehozni!”*

**SID**: Tudjátok, eljött az az idő a történelemben, amikor még az orvoshoz menés és a gyógyszerszedés sem biztos, hogy használ. Sandra el tudott menni az orvoshoz, és igénybe tudott venni műtéteket, de ezek mégsem használtak. Mi van akkor, ha mi aktiváljuk Istennek a gyógyulásra vonatkozó ígéreteit az életünkben? Elmondom nektek, hogy ha meghalljátok, hogy Sandra mit oszt meg veletek ezzel a hatalmas csodával kapcsolatban, akkor a hit növekedni fog bennetek, és sokan közületek, nem, MINDANNYIAN képesek lesztek elfogadni a gyógyulást.

**SID:** Hello, Sid Roth vagyok Sandra Kennedyvel. És Sandra egyszerűen csak játszik a kutyájával, és a kutya ártatlanul leharapja az ajkának felső részét. Annyit tud csak, hogy a vér ömlik, fog egy törülközőt, betakarja és elmegy a kórházba. Gondolom, nem voltál valami nyugodt…

***SANDRA:*** *Nem, nem voltam nyugodt.*

**SID:** És aztán, amikor ott megkérdezték, hogy hol van az ajkat többi része, akkor döbbentél rá, hogy mekkora része is hiányzik.

***SANDRA:*** *Az orromtól kezdve itt végig lefelé. Egy kicsit nagyobb területen, mint egy ötcentes. Természetesen, ez nem olyan nagy.*

**SID**: OK. Úgyhogy felvarrták.

***SANDRA:*** *Igen, felvágták újra.*

**SID:** Mert nem volt sima, hanem göröngyös és azért tették, hogy szebb legyen?

***SANDRA:*** *Igen, úgy, hogy nagyobbra csinálják!*

**SID:** És aztán összevarrták?

***SANDRA:*** *Igen, ez volt, amit csináltak. Összevarrták valamivel, ami horgászzsinórhoz hasonlított, egy darab fekete horgászzsinórhoz.*

**SID**: OK. És aztán azzal folytatták, hogy nézd meg ezeket a képeket. És ott olyan embereknek voltak a fényképei, akiknek mind a szájukat műtötték. Milyeneknek tűntek neked azok a képek?

***SANDRA:*** *Nem néztem meg őket!*

**SID:** Miért?

***SANDRA****: Egyszerűen visszautasítottam.*

**SID**: Miért?

***SANDRA:*** *Mert jobbat tudtam. Tudtam, hogy amit magam elé teszek, az kerül belém. Úgyhogy úgy döntöttem, hogy nem nézem meg azokat. Tudod, mondták nekem, hogy lesz még több műtétem, és hogy soha nem lesz normális. Más szavakkal, Sid, amit mondtak, hogy nem fogok tudni többé mosolyogni, az lehet az oka, hogy annyira szeretek mosolyogni... Ez a száj fel volt ragasztva, oda volt ragasztva ezekhez a fogaimhoz, és én nem tudtam normálisan azt mondani, hogy „pha” amikor kellett.*

**SID:** Tehát úgy volt, hogy nem fogsz tudni beszélni rendesen életed hátralevő részében. Deformált lesz a szád életed hátralevő részében. És mégis egy csomó műtétre lesz szükséged még ahhoz is, hogy ehhez a ponthoz eljuss. Mondd el pontosan, hogy ennél a pontnál mit mondtál az orvosnak.

***SANDRA:*** *Nos, azt mondtam: „Az én Istenem meg fogja oldani ezt.” Azt mondtam: „Isten be fogja gyógyítani ezt nekem.” És természetesen, ő újra elmondta: „Hát, az alsó ajak be fog gyógyulni magától, de a felső nem.” Erre azt mondtam: Az én Istenem meg fogja tenni! Soha többé nem lesz másik műtétem! És aztán, természetesen, hazamentem.*

**SID:** Szerettem volna egy légy lenni a kórházban, és akkor hallottam volna, hogy mi volt az orvos véleménye erről az őrült nőről.

***SANDRA:*** *Azt el is hiszem.*

**SID**: OK. Úgyhogy hazamentél.

***SANDRA:*** *És egyébként megtaláltam az ajkat.*

**SID:** Ó, mit csináltál vele?

***SANDRA:*** *Egyszerűen eldobtam, már akkor túl késő volt. De olyan nagy volt! Rá sem bírtam nézni. Azt gondolom, a mérete – csak egy pillanatra láttam -, az 5 centes és a 25 centes mérete között volt. Egy hatalmas valami hevert ott.*

**SID**: OK. Aztán egy gyógyító összejövetelt tartottál.

***SANDRA:*** *Igen.*

**SID**: És ilyen állapotban álltál ott? Mit tettél, amikor kimentél oda?

***SANDRA****: Amit csináltam, amikor hazamentem, az az volt, hogy kerestem olyan fényképeket, amelyeken mosolyogtam, széles mosollyal az arcomon, és kiragasztottam azokat mindenhová a házamban, mert tudom, hogy a lélek, igen a lélek képes újjáépíteni a testet. Tudod, amikor újjászületsz, Isten Szelleme beléd költözik. És ha aztán megújítod az elmédet Isten Igéjével, akkor ez a lélek képes újjáépíteni a tested. Úgyhogy azokat a dolgokat akartam a szemem előtt látni, amelyeket szerettem volna, ha nem úgy vannak. Úgyhogy nézegettem a fényképeket, és minden alkalommal, amikor rájuk néztem, azt mondtam: „Száj, hallasz engem? Te igazodj ahhoz a fényképhez, és igazodj az Úr Igéjéhez! Isten azt mondja, hogy te gyógyult vagy!” És Jézus sebeivel én meggyógyultam, így én gyógyult vagyok. Minden nap elmondtam ezt Neki.*

**SID:** Hallottátok, hogy mit mondott? Ezt nagyon-nagyon fontos, hogy megértsétek. Nem azt mondta: „Ó, Istenem, gyógyíts meg engem!” A körülményeihez beszélt.

***SANDRA****: Így van.*

**SID:** A Bibliában hol van benne ez?

***SANDRA:*** *Nos, a Márk 11:23-24-ben. Arról szól, hogy beszéljünk a problémánk hegyéhez, és újra és újra elmondja, hogy élet és halál a nyelv hatalmában van. És én tudtam, hogy Isten Igéje, vagyis Isten már meggyógyított engem. Én tudtam ezt.*

**SID:** Voltak fájdalmaid, amikor ezek történtek?

***SANDRA****: Ó, de még mennyire!*

**SID:** Hogyan harcoltad meg a hit nemes harcát, amikor közben fájdalmaid voltak? Azt mondták, hogy deformált lesz a szád életed hátralevő részére. Nem fogsz tudni tökéletesen beszélni. Hogyan csináltad?

***SANDRA:*** *Nos, tudod, egyszerűen csak tudtam, hogy Isten nagyobb kell, hogy legyen ennél az egésznél. Tudtam, hogy cselekednie kell. Végül is, prédikátor vagyok.*

**SID:** OK. És akkor mit csináltál, amikor az emberek megláttak, hogy így nézel ki?

***SANDRA****: Nos, tudod, tartottam ezt a gyógyító összejövetelt, amit te is mondtál, és ott álltam előttük és természetesen azt mondtam: „Nézzétek az arcomat, és birkózzunk meg vele!” Mert így tudtam csak beszélni a mikrofonba, ezen az oldalon. Azt mondtam: „Nézzétek!” És elkezdtem idézni az igeverset, hogy mi van köztem és a probléma között. Egy hegy!” Felismertem, hogy bármi lehet a hegy az életünkben, egy betegség vagy bármi. Számomra abban a pillanatban az ajkam volt az. Úgyhogy megfordultam, felemeltem a kezeimet, dicsértem az Urat, és azt mondtam annak az ajaknak: „Elmozdulsz a Jézus nevében, és újjáépíted magad a Jézus nevében!”*

**SID:** Mi történt?

***SANDRA:*** *Első alkalommal, amikor ezt tettem, egy körülbelül 800 emberből álló csoport volt ott, ebben a szájban a ragasztás alul meglazult, mert teljesen fel volt ragasztva, az orrom pedig itt volt valahol. És amikor először ezt mondtam, valami megmozdult és arrébb tolódott. Úgyhogy folyamatosan ismételgettem ezt, és minél többször elmondtam, annál jobban elmozdult.*

**SID:** Mit gondoltál először, hogy képzeled ezt vagy tényleg elmozdult?

***SANDRA:*** *Nem, tudtam, hogy elmozdult. Tudtam, hogy elmozdult.*

**SID:** OK. Mennyi időbe telt, míg normálisan néztél ki, és normálisan beszéltél?

***SANDRA:*** *Ó, lehetett vagy hat hónap. Visszajártam az orvoshoz, és ő folyton elő akarta venni a könyvét. És én azt mondtam: „Nem, nem nézem meg!*

**SID:** Hogy rávegyen az újabb műtétekre?

***SANDRA****: Igen, igen. És végül megkérdezte: „Mit csinál vele? Jól néz ki. Mit csinál vele?” „Nos, hadd mondjam el, hogy mit csinálok vele. Beszélek hozzá a Jézus nevében. Veszem Isten Igéjét, és parancsolok Isten Igéjének, hogy működjön, fényképeket teszek magam elé, és nézegetem őket. Ezért nem nézem meg a maga könyvét. Csak olyan képeket vagyok hajlandó nézegetni, amelyeken mosolygok, mert tudom, hogy akkor Isten Igéje működni fog, és amit megragadok a szemeimmel, az formálódik ki az agyamban. És tudom, hogy sikerülni fog, mert Isten Igéje nem tér vissza dolgavégezetlenül.*

**SID:** Mondtad már, hogy volt egy iskolád, ahol a gyógyításról tanítottál. Gyülekezeted volt. Mindezek a dolgok megtörténtek. És most mindenki figyelt téged.

***SANDRA:*** *Pontosan.*

**SID:** Átfutott a fejeden az a gondolat, hogy „Ha nem gyógyulok meg, akkor mindent el fogok veszíteni, nemcsak a külsőmet, nemcsak azt, ahogyan beszélek, hanem mindent?

***SANDRA:*** *Igen, Sid. Átfutott a fejemen a gondolat.*

**SID:** Mit csináltál, amikor ilyen gondolataid támadtak?

***SANDRA****: Rájuk kiabáltam. Ténylegesen rájuk kiabáltam!*

**SID:** Rájuk kiabáltál?

***SANDRA****: Rákiabáltam az ilyen gondolatokra. Tudtam, hogy hatalmat kell, hogy vegyek a negatív gondolatokon Isten szavának pozitív gondolataival. Úgyhogy rájuk kiabáltam. Hazugságnak hívtam őket. Azt mondtam: „Ne beszélj hozzám pokolbeli, hazug démon!” Pontosan ezt mondtam.*

**SID:** OK. OK. Tudom, hogy visszatértek velünk a szünet után, bár már látjátok a végeredményt. Láttátok a mosolyát. Mosolyogj a kamerába! Megtennéd?

**SANDRA:** Természetesen.

**SID:** Visszajövünk! Ne menjetek el!

***Cindy Jones****: Éppen egy gyógyító alkalom következett, és nem voltunk benne biztosak, hogy meg lesz tartva vagy sem. De ismernünk kellett volna őt annyira, hogy tudjuk: meg fogja tartani a gyógyító alkalmat.* **Dr. Jean Chesser:** És elmondta a történetét a szájáról, amit teljesen elvesztett és aztán visszakapott. ***Cindy Jones****: Hátat fordított a közönségnek, és elkezdett beszélni a saját hegyéhez. És ekkor kezdett el Isten mozdulni, és a hely megtelt elektromossággal. Mindenhol gyógyulások történtek azon a helyen, mert látták, hogy hittel kilép abban, amit tanít.* **Dr. Jean Chesser:** Alig tudtam elhinni. Olyan csodálatosan nézett ki. ***Cindy Jones****: Teljesen átalakult. Olyan volt, mintha azt sem tudtuk volna, milyen állapotból alakult át. Egyszerűen visszatért.* **Dr. Jean Chesser:** Csodálatos volt, amit Isten tett, már 10 nappal azután, hogy ez a baleset megtörtént.

**SID:** Hello. Sid Roth vagyok Sandra Kennedyvel. És Sandrával egy szörnyű dolog történt. A kutyája ott játszott körülötte, és leharapta a szájának egy darabját. Az orvosok azt mondták, hogy a legtöbb, amit tehetnek az az, hogy fél tucat műtétnek vetik alá, és még így is ilyen marad a szája és nem fog tudni tökéletesen beszélni. Sandra azt mondta erre, hogy „nem, az én Istenem meg fog gyógyítani!” Vállalta ezt a helyzetet. Beszélt a szájához. Visszautasította, hogy olyan emberek fényképeit nézegesse, akiknek a száján műtétet hajtottak végre. CSAK olyan fényképet nézegetett, amelyen mosolyog. Állandóan beszélt a szájához, és kiabált az ördögre, amikor rossz gondolatai támadtak.

***SANDRA****: Így van.*

**SID:** Végül mi történt?

***SANDRA:*** *Nos, természetesen, sokat mondtam Isten Igéjét, mert Isten Beszéde olyan erőteljes!*

**SID:** Mondtad, vagy csak olvastad Isten Igéjét?

***SANDRA:*** *Mondtam. Ez volt, amit mondtam: „Jézus sebei árán te meggyógyultál, és megparancsolom neked a Jézus nevében, hogy mozdulj meg, és építsd újjá magad! Megparancsolom, hogy tedd ezt az Úr nevében!” Mert a Biblia azt mondja, hogy a Jézus sebei árán én meggyógyultam. És ez az, amit már korábban is mondtam. Az emberek megpróbálják rávenni Istent arra, hogy tegyen meg valamit, amit ő MÁR megtett. Amit Isten értem megtett, azt bárki másért is megteszi. Bárkiért megteszi, mert ha újjászülettél, akkor Isten gyógyító ereje már benned van. Csak annyit kell tenned, hogy felszabadítod. Sid, egy csomó ember meghal úgy, hogy csak reméli, hogy az egész majd működni fog. Reménykedhetsz, de akkor meghalsz. Tovább kell lépned a reményből a hit felé. És ez az, amit mi tanítunk, hogy hogyan kell ezt csinálni, továbblépni a reményből a hit felé. Ha hitben kilépsz, akkor az működni fog, és természetesen meglátod az eredményét.*

**SID:** Nyilvánvalóan működött. Nos, ez egy elképesztő csoda. De egy ugyanilyen, elképesztő, várakozáson felüli csodáról szeretném, ha még beszélnénk. Mondd el annak az asszonynak az esetét, akinek Chron-betegsége volt, és azért imádkozott, hogy meggyógyuljon. Rátette a Bibliát a röntgenképre, és… mondd tovább!

***SANDRA****: Igen, ezt tette. A röntgen megmutatta a Chron-betegség miatti ijesztő állapotát, ugyanis gyermeket akart, de nem tudott teherbe esni. Egyébként, mi sok olyan nőért imádkoztunk, akiknek méheltávolításuk volt, és mégis lett később gyermekük. Ezt csak közbevetettem.*

**SID:** Tudod, hogy ez orvosilag lehetetlen.

***SANDRA:*** *Tudom.*

**SID:** OK. Csak gondoltam, hogy emlékeztetlek rá.

***SANDRA:*** *Úgyhogy megtanítottuk a hölgynek, hogy vegye Isten Beszédét és helyezze rá arra a röntgenképre, ami a szörnyű Chron-betegséget mutatta ki. Sid, az a röntgenkép megváltozott, nem egy új röntgenkép volt.*

**SID:** Gondolom, nem ismerjük fel igazán, hogy mennyi erő van Isten Igéjében.

***SANDRA****: Ó, igen.*

**SID:** Egyébként valaki, akinek a nyaka fáj, éppen most gyógyul meg. Mit gondolsz arról, hogy ha keményebbé válik a helyzet, és mi itt Amerikában nem fogunk tudni orvoshoz menni és gyógyszert szedni, mert eljön ilyen idő, és rá leszünk kényszerítve, hogy Istenre hagyatkozzunk, vagy meghalunk?

***SANDRA:*** *Lesz ilyen, igen.*

**SID**: Ezért kell, hogy fel legyünk készülve erre.

***SANDRA****: És tudod, Sid, ezért van az, hogy azt mondom az embereknek, hogy olyan gyülekezetbe menjenek, ahol hisznek a gyógyulásban, mert ez része az Evangéliumnak. Azt értem ez alatt, hogy Jézus elmenvén prédikált, tanított és betegeket gyógyított. Meg kell értenünk, hogy Jézus gyógyítása éppen úgy működik, mint a bűnök megbocsátása. És ezt tudnunk kell, mert az előttünk álló napokban meg kell állnunk Isten Igéjén. Isten nem ember, hogy hazudjon, és így megragadhatjuk ezt. Több rákból való gyógyulást láthatunk ma, mint bármilyen más gyógyulást.*

**SID:** Hello. Sid Roth vagyok. Egy olyan idő jön el a történelemben, amikor a csodák úgy pattogzanak ki, mint a pattogatott kukorica. Éppen összejövetelt tartottam az egyik héten, amikor egy férfi előrejött és azt mondta: „Egy fém volt a bokámban, és amikor azt mondtad, hogy tegyünk egy ugrást a hitünkben, akkor a fém csonttá alakult át és a fájdalom is eltűnt.” De van egy csodálatos kérdésem. Csodálatos, hogy a következő vendégemnek volt egy fő csoda az életében. De a kérdés az, hogyan jutott a csodához? A kérdés az, hogy ez rendelkezésre áll ez bárki számára? Te megkaphatod? Én megkaphatom? Ezek a te kérdéseid. És meg fogod kapni rájuk a választ, hogy igen és ámen. Igen, legyen úgy.

Vendégem, Sandra Kennedy embereket képez ki, hogy maguk is csodákat cselekedhessenek. A csodák Istentől jönnek. De elmondok nektek egy titkot. Az emberek, akiket kiképzett, bementek kórházakba, és azt mondtad, volt ott kilenc agy-halott ember, imádkoztak értük, és azok meggyógyultak? Tudod, hogy mit jelent ez, kilenc ember, akik agy-halottak voltak, és most normálisak? Úgy értem, ez normális?

***SANDRA:*** *Nos, én úgy gondolom, igen. A Biblia azt mondja, hogy ez normális.*

**SID:** Nos, ha a Biblia ezt normálisnak hívja, akkor én is normálisnak fogom hívni, na és ti hogy vagytok ezzel…?

***SANDRA****: Pontosan.*

**SID:** Hetvenegyben az édesanyádnak órái voltak hátra az életéből.

***SANDRA:*** *Igen, órái.*

**SID:** Úgy volt, hogy még 24 óráig él, aztán meghal rákban. Mit tettél ekkor?

***SANDRA:*** *Nos, éppen északon dolgoztam, és felhívtak. Hazarepültem, és útban hazafelé hallottam Isten szavát: „Mondd meg a mamádnak, hogy… és idézte az Úr imádságának az első részét: „Mi Atyánk, aki vagy a Mennyekben. Szenteltessék meg a te neved. Jöjjön el a Királyságod. Legyen meg a te akaratod, úgy a Földön, ahogy a Mennyben van. És mondd el neki, hogy a Mennyben nincsen betegség. Na most, Sid, én tudtam, hogy többet is jelent ez az imádság. Az én mamám egy jó öreg dél-baptista volt. Engem is dél-baptistának neveltek, és soha nem hallottam még senkitől ezt.*

**SID:** Ekkor megértetted már az isteni gyógyítást?

***SANDRA:*** *Nem igazán. Emlékszem, hogy az Úr beszélt hozzám, és olvastam a Bibliát. Vettem egy kis kék tollat, és aláhúztam mindent a Bibliámban, tudod, ami a gyógyulással volt kapcsolatos. Volt egy kék, érthetetlen Bibliám, mivel a gyógyulás mindenhol benne van Isten Igéjében. Úgyhogy hazajöttem, és ott ültem az Édesanyám mellett, kómában volt. Ő még azt sem tudta, hogy ott voltam. 24 óránál kevesebbet adtak neki az életben maradásra. Én hoztam a székemet, mint egy engedelmes fiatal, és az ágya mellé tettem. Sid, ott ültem 5 órán keresztül.*

**SID:** Nos, közületek hányan imádkoztak volna egy szeretett családtagért 5 órán keresztül?

***SANDRA:*** *Hát, még imádságnak se nevezném ezt igazán. Csak folyamatosan idéztem azt, amit mondott: „Mi Atyánk, aki a Mennyekben vagy, szenteltessék meg a te neved, jöjjön el a Királyságod, legyen meg a te akaratod, úgy a Földön, ahogy a Mennyben van! És aztán azt mondtam: „Mama, a Mennyben nincs betegség.” 5 órán keresztül. Soha nem álltam meg. Mi Atyánk, ki vagy a Mennyekben, szenteltessék meg a te neved, jöjjön el a Királyságod, legyen meg a te akaratod, úgy a Földön, ahogy a Mennyben van. A következő dolog, amit tudok, az volt, hogy hirtelen felébredt, és természetesen azt gondoltam, hogy nem tudom, hogyan tért magához, nem miattam volt ez. Az a gondolatom támadt, hogy kenjem meg olajjal. Soha életemben nem láttam még senkit, aki olajjal kent volna meg valakit. Mindenesetre elmentem, de nem volt olaj a házunkban egy csepp sem. De volt otthon egy kis Crisco (ami disznózsír).*

**SID:** De Ő nem Crisco-t mondott neked. Ő olajat mondott.

***SANDRA:*** *Hé, én egy jó déli lány vagyok. Volt egy kis Criscóm, egy dobozzal, nem egy üveggel, egy doboz disznózsír.*

**SID:** Bekented vele?

***SANDRA****: Fogtuk a húgommal, és rákentük az összest, csak gondolj bele, Sid. Soha nem tettem ilyet azelőtt, soha nem láttam senkit, hogy ilyet tett volna, nem tudtam semmit az egészről. És ezt a gondolatot hallottam: „Kend meg őt olajjal!” Nem tudtam, hogy hol van ez az Igében, nem tudtam. De elkezdtem megkenni őt. És azután jött a kérdés, hát hol kenjem meg? Nos, nem tudtam, hol kenjem meg. Úgyhogy elkezdtem ide is tenni, oda is tenni, és aztán mindenhova tettem. Ha egy egész kicsi használna, el tudod képzelni, mit tud tenni egy egész doboz?*

**SID:** Nos, mi történt az édesanyáddal, aki be volt kenve olajjal, és akinek órái voltak már csak hátra, hogy aztán meghaljon rákban?

***SANDRA:*** *Nos, mi tartottuk a székben. Sikerült kiültetni egy székbe, és mi tartottuk ott őt, mert tudod, azelőtt kómában volt, és nem volt ereje, hogy a székben üljön. És miután rátettük az olajat, már nem tudtuk tartani. Úgy értem, hogy Isten természetfölöttien megérintette őt, Sid. És mondom neked, teljesen és tökéletesen meggyógyulva ugrott fel, és láttam a Georgiai Orvosi Egyetem feljegyzései között is megemlítve: Csoda, csoda!*

**SID:** Nem tudtam, hogy betették az orvosi feljegyzések közé.

***SANDRA:*** *Évekkel ezelőtt feljegyezték. De azt, hogy „csoda”, csak 25 évvel később írták rá.*

**SID:** A következő szörnyen hangzik. A kedvenc kutyája leharapta a szájának az egyharmad-fele közötti részét, felső ajak volt ez, ugye?

***SANDRA:*** *Felső ajak.*

**SID**: És egy felső ajak visszanő?

***SANDRA:*** *Azt mondták nekem, hogy a felső ajak nem fog visszanőni. Ha ez az alsó ajak lett volna, az visszaépítette volna magát. A felső ajak nem.*

**SID:** OK. Úgyhogy egy fél tucat körüli műtétet akartak rajtad végrehajtani, plasztikai műtétet, és a kilátások nem voltak kedvezők. De végül is jobban nézett ki, mert felvarrták, és éppen ki tudott menni és megszűnt a vérzés, de a szája el volt rontva. 10 napon belül konferenciája volt. És jól értem, hogy beszéltél a szádhoz? Mondd el, hogy csináltad ezt!

***SANDRA:*** *Ezt tettem, amikor azt mondták nekem, hogy még műtéttel együtt sem leszek képes mosolyogni újra. Nem fog látszani újra az összes fogam, és nem leszek képes beszélni. Prédikátor vagyok. És mikor eljött a konferencia, az orrom itt ült valahol. Az egész szám fél oldalra dőlt, és a számnak csak ebből a pici sarkából tudtam beszélni. De belevágtam, és megtartottam a konferenciát, és tanítottam őket a gyógyulásról, és amikor benne voltam, azt mondtam, hogy tudom, hogy ki, vagy mi áll a gyógyulásom és én közöttem: egy hegy. És a Biblia azt mondja: „Beszélj a hegyhez.” Nos, az én hegyem a szám volt. És amikor arra a helyre jutottam a szolgálatban, hogy arról tanítottam őket, hogy hogyan ragadják meg a gyógyulást, akkor megfordultam és azt mondtam: „Mindenkinek magának kell ezt megharcolnia.” Hátat fordítottam a teljes közönségnek, felemeltem a kezeimet és elkezdtem megmondani annak a szájnak, hogy Jézus nevében mozduljon el, mert már korábban is beszéltem hozzá, Sid. Már megmondtam az orvosnak is, hogy nem fogok megnézni semmilyen könyvet sem, amely műtött szájakról való képeket tartalmaz. Nem fogom megnézni. Nem fogok ilyen képet bevenni az elmémbe. A házamban már minden falra olyan képet tettem ki, amin mosolygok, természetesen gyönyörű mosollyal, mindenhol a házamban, és ezeket nézegettem. Ezt akartam, hogy az elmémben legyen. Úgyhogy amikor hátat fordítottam a gyülekezetnek, elkezdtem parancsolni annak a szájnak éppen így: „Parancsolom neked, te száj, a Jézus nevében, hogy formálódj újra, alakulj át, ölts testet és növekedj Jézus nevében. Fogtam az ujjaimmal, és beszéltem hozzá. Parancsolom, hogy mozdulj el. Parancsolom.*

**SID:** Az emberek százai közben mind figyeltek.

***SANDRA:*** *A hátamat nézték, kedvesem, mert háttal álltam feléjük. Halleluja! De visítozások voltak, és néztek engem. Néztek engem.*

**SID:** OK. Úgyhogy beszéltél a szádhoz, ajkadhoz. Mindenkinek magának kell ezt megharcolnia.

***SANDRA:*** *Így van.*

**SID:** Mi történt?

***SANDRA****: Elmozdult. A szám elmozdult. Az ajkam elmozdult. Nem teljesen állt helyre, de elmozdult. Tudtam, hogy elmozdult. Nem is érthetően beszéltem, mert alig tudtam beszélni, és az ajkaim oda voltak ragasztva a fogaimhoz.*

**SID:** Úgyhogy ez olyan oldalról való beszélés volt.

***SANDRA****: A számnak ebből a kicsi részéből beszéltem. Így fogtam a mikrofont.*

**SID:** Mennyire szerettél volna magad is egy gyógyító konferencián részt venni, és most te voltál a nagy tanító, aki maga sem tudott beszélni.

***SANDRA:*** *És mindennek tetejébe fekete varratot kaptam!*

**SID:** Gondolom, ez zavart.

***SANDRA:*** *Igen, nagyon zavart.*

**SID:** Kíváncsi vagyok, mi történt más emberekkel, amikor ők beszéltek a szájukhoz vagy a saját problémáikhoz?

***SANDRA****: Nos, természetesen, amikor elmozdult, visítottam és kiabáltam, mert dicsőség Istennek, éreztem, hogy elmozdult. Akkor elkezdték Istent dicsérni és elkezdtek visítozni, mert ők is gyógyulásokat tapasztaltak meg. Úgyhogy ez természetfölötti módon keresztülment az egész közönségen. Tudod, az a hit kezdett felemelkedni mindenhol.*

**SID**: Nos, ez jobb, mint bármelyik plasztikai sebész, akit ismerek.

***SANDRA****: Soha nem volt plasztikai műtétem. Soha nem csináltattam meg.*

**SID:** De tudod, ami gonoszságot az ördög tett, azt Isten jóra fordította. Miért mondom ezt? Mert megtanulta az imádkozásnak egy új fajtáját, amit el fog magyarázni.

**SID**: Sid Roth vagyok Sandra Kennedyvel. Volt az életében egy teremtő csoda, és ebből a teremtő csodából megtanulta, hogy hogyan próbálja meg Istent. Mit értesz azon, hogy „megpróbálni Istent”?

***SANDRA:*** *Azt értem alatta, hogy fogjuk a szaván Istent, Sid. Olyan sok ember van, akik tudnak Istenről, de nem ismerik Istent, és nem tették helyre az elméjükben, hogy Isten nem ember, hogy hazudjon. És ha Ő megmondott valamit, azt meg is fogja tenni. Na most, ez egy folyamat volt nálam. Sok mindent tudunk Istenről, de egy kis időbe telik, míg felfogjuk, hogy Ő tényleg Isten. És én mindig azt mondtam: „Ha Isten Isten, akkor Ő meg tudja tenni.” Ha Isten Isten, akkor ez így is van. És így, ez a folyamat már gyermekkoromban elkezdődött az elmémben, úgyhogy főiskolára mentem, ahol azt tanították, hogy a jelek és a csodák korszaka elmúlt, és hasonló dolgokat, tényleg, erre lettem tanítva. De ott volt annak a valósága, hogy Istennek mindannak kell lennie, amit Ő magáról mond, és ha az Ő Igéje Ő maga, egy és ugyanaz, akkor én vehetem az Ő Igéjét, és ha Ő megmondta, és én elhittem, akkor az meg fog történni olyan módon, ahogy Ő megmondta. Ezt nevezem Isten megpróbálásának. Az Ézsaiás könyvében beszél erről. Ezt mondja: „Jöjjetek hát, szálljunk perbe egymással!” És amikor erről beszél, akkor tudod, hogy „Gyere, és próbálj meg a te esetedben!” „Gyere és beszélj hozzám! – én így szeretem mondani. „Gyere, beszélj hozzám! Mondd el, hogy miért tegyem meg azt, amit kérsz tőlem, hogy megtegyek. Vegyük a gyógyulást, ez egy tökéletes példa. Ő azt mondta, hogy Jézus sebei árán én meggyógyultam. Ő azt mondja, hogy már megtette. Azt mondta az Ő Igéjében, hogy meggyógyított. És hogy ha én elhiszem és megragadom ezt az Igét, akkor vissza tudom hozzá vinni ezt az Igét. Ézsaiásban azt is mondja, hogy az Ő Igéje nem tér vissza hozzá dolgavégezetlen. Ez azt jelenti, hogy Ő kimondta az Ő Igéjét. Ő kibocsátotta a Földre az Ő Igéjét. Azután valakinek fel kell szednie ezt az Igét és vissza kell vinnie Őhozzá. Úgyhogy én Isten megpróbálásának hívom azt, amikor felszedjük az Ő Igéjét, és visszavisszük Hozzá azt. „Te ezt mondtad. Te azt mondtad, hogy én Jézus sebei árán meggyógyultam. Te mondtad az Igédben, hogy meggyógyítasz. Te mondtad azt, hogy Ő már mindezt megtette értem. Úgyhogy én a szavadon foglak.” És ez az Ő megpróbálása. Ilyenkor azt mondjuk, amit Ő. Azt mondjuk, hogy „Bízom benned. Veszem a Te Igédet, és tanulni fogok.” Mindenekelőtt tudnod kell, amit a Biblia mond. Meg kell értened Isten Igéjét. Bele kell ásnod magad a Bibliába. Meg kell értened. De ez nemcsak a gyógyulás esetén van így. Na most, én emberek százait, ezreit láttam meggyógyulni éveken keresztül, amikor Isten használt engem a gyógyító szolgálatban. De ami a legfontosabb, hogy látom, hogy az emberek veszik Isten Igéjét, és engedik, hogy ez az Ige valósággá váljon a számukra, és aztán veszik az Igét és azt mondják: „Ez az, amit te mondtál. Te nem hazudhatsz. Isten nem ember, hogy hazudjon, és feltartom ezt az Igét Isten elé és mondom: Elvárom, hogy megtedd azt, amit mondtál, hogy meg fogsz tenni.”*

**SID:** Tudod, fel kell tennem neked egy kérdést. Amikor megtörtént veled az a tragédia, hogy azt mondták, hogy a felső ajkad nem fog visszanőni, akkor Igéket tettél mindenhová. Ismered az Igéket. Akkor miért tetted mégis ezt?

***SANDRA:*** *Azért, mert azáltal, hogy éveken keresztül foglalkoztam a gyógyulással, meggyőződésemmé vált, hogy minden alkalommal újra kell mindent kezdenünk, mert nem tartjuk az Igéket a szemeink előtt állandóan. Na most, a Példabeszédek 4 azt mondja, hogy tegyük ezt. Azt mondja, hogy tartsuk Isten Igéjét pontosan a szemeink előtt, és ez gyógyulást fog eredményezni. De az idő legnagyobb részében ezt annak alapján tesszük meg, hogy hol vagyunk éppen, amikor egy fizikai gyógyulásra van szükségünk. Ezért kell, hogy azok az Igék előtted legyenek, és meg tudd nézni azokat. Ha ez nincs meg, akkor vesztes leszel a csatában.*

**SID**: Na most, hogyan helyezted el ezeket magad körül, magyarázd el ezt! Ilyen méretűek voltak, mint ez a papír?

***SANDRA****: Mindenféle méretűek voltak.*

**SID:** És hova tetted őket?

***SANDRA:*** *Mindenhová. De legelőször is, a tükrömre. A fürdőszobai tükörre tettem egyet, aztán a falra is egyet, a konyhába a pultokra, mindenhova. Néhányat, a legtöbbjüket én írtam, egyszerű kézírással. Elkészítettem ezeket a nagy jegyzeteket, és mindenhova kitettem őket, ahol járkáltam, hogy lássam őket, együtt egy olyan képpel, amin mosolyogtam. Hogy a látvány belém ivódjon.*

**SID:** OK. Meggyőztél, hogy te csodákban jártál/jársz. De meg tudja-e bárki, aki újjászületett tenni, hogy olyan csodákban járjon, mint te?

***SANDRA****: Igen.*

**SID**: A gyülekezetednek van egy gyógyító központja. Mondd el, hogy mi történik ott az emberekkel?

***SANDRA:*** *Nem tudnál olyan betegséget megnevezni, amit Isten ne gyógyítana meg, vagy amit ne láttunk volna, hogy meggyógyul. Nem tudnál ilyet megnevezni, Sid. Akármi legyen is az.*

**SID:** Mi a helyzet a rákkal?

***SANDRA:*** *A rák a lista tetején van.*

**SID:** Mit értesz azon, hogy a tetején van?

***SANDRA:*** *Azt, hogy százalékos arányban az a legtöbb.*

**SID:** Kísérjük most el gyorsan őt a Duke Egyetemre vagy klinikára.

***SANDRA:*** *Százalékos arányban rákból való gyógyulást többet látunk, mint bármi mást. És láttunk előrejönni embereket cukorbetegséggel, vese dialízissel, szívbetegséggel és szívátültetésre várakozókat.*

**SID:** Kómásokat.

***SANDRA:*** *9 embert láttunk, akik agy-halottak voltak. Plusz láttunk kézujjakat, lábfejeket, új testrészeket kinőni. Új testrészeket.*

**SID:** Mondtál nekem valamit, ami fontos. Amikor bemész valakihez, aki agy-halott vagy kómában van, akkor a szellemükhöz beszélsz. Magyarázd el ezt!

***SANDRA:*** *Igen. Nos, a Biblia azt mondja, hogy Isten a szellemek Atyja. Úgyhogy ne engedd, hogy a test győzzön! Az csak az a ház, amelyben élünk. Úgyhogy ne engedd, hogy a test irányítson! Azt értem ezalatt, hogy akármilyen utcában laksz is itt, nem a házad mondja meg, hogy mikor van szükség festésre, vagy bármi más munkára benne. Te vagy felelős azért a házért. Remélem, figyeltek. Úgyhogy a szellemi emberem ebben a testben lakik. Ez az én házam. Úgyhogy ha kómában lennél, úgy jönnék be, és úgy beszélnék hozzád, mintha nem lennél kómában. Közvetlenül a szellemi emberedhez beszélnék. Úgy értem, nincsenek korlátok. Úgy értem, egyenesen hozzád jönnék. Azt mondanám: „Hello, Sid. Hogy vagy? Szeretném, hogy tudd, azért jöttem, hogy elmondjam neked, hogy Jézus itt van, hogy meggyógyítson téged. Idézni fogom neked az Igét. Ez az, amit Ő már megtett.”*

**SID:** Miért gondolod, hogy én ezt hallom, ha kómában vagyok?

***SANDRA:*** *Mert ismerem a szellemi embert. A Biblia azt mondja, hogy te és én Isten képére lettünk teremtve, és Isten a szellemek Atyja, és mi három részből állunk: szellem, lélek és test.*

**SID:** Mi történik, amikor hurrikánok jönnek a gyülekezetedre?

***SANDRA:*** *Beszélünk hozzájuk. Beszélünk az elemi erőkhöz. Ugyanaz, amit elmondtam, működni fog az időjárással kapcsolatban is. Működik, ha a munkádról van szó. Működik, ha a házasságodról vagy a gyermekeidről van szó. Működik egy olyan gazdasági rendszerben is, ahol minden szétesőben van. Ha az Igét veszed, működni fog. Újra csak járj el az Ige szerint, amíg az valósággá válik a számodra. Nem a fejedben kell, hogy benne legyen, hanem a szívedben. Ki kell, hogy jöjj a reményből! El kell, hogy juss a hitig! Az emberek Istenhez jönnek és reménykednek. Ki kell, hogy lépj hitben, és ezt úgy tudod megtenni, ha elmélkedsz Isten Igéjén. Úgy tudod magadévá tenni az Igét, ha gondolkodsz rajta. Igazából mit jelent ez? És az Igét fel kell dolgoznod, meg kell emésztened! Arra nézek, hogy Ő elküldte az Igéjét, és meggyógyított engem. Mit jelent ez? Járj el az Ige szerint! Az Ő sebei árán én meggyógyultam.*

**SID:** Két perced van arra, hogy olyan csodákért imádkozz, mint a pattogatott kukorica! Azokért az emberekért, akik éppen most néznek minket.

***SANDRA:*** *Igen. Jézus nevében mondom most nektek, hogy csak annyit kell tennetek, hogy emlékezzetek, hogy nem ti vagytok azok, akik megpróbáljátok rávenni Jézust, hogy gyógyítson meg titeket. Ő már megtette ezt. Ő csak azt akarja, hogy valljátok meg a szátokkal, amit Ő megtett értetek. Így szabadul fel a hitetek. A szátokkal kezdjétek el mondani, hogy „Köszönöm, Uram, hogy meggyógyítottál. Felejtsétek el a testeteket! A testetek majd lépést tart a szellemetekkel. A szellemi emberetek irányítsa a testeteket! Ne engedjétek, hogy a test uralja a szellemet! Kezdjétek el mondani a testeteknek, hogy Isten mit tett érte, és kezdjetek el beszélni Jézus nevében! Köszönöm, Uram, hogy meggyógyultam Jézus nevében! Köszönöm, Uram, a helyreállítást a testemben! Köszönöm a vér erejét, ami keresztülfolyik rajtam! Köszönöm, hogy a te sebeid árán meggyógyultam! Parancsolok a Jézus nevében, ahogy a számnak is tettem, hogy elmozduljon, parancsolom a térdeimnek, hogy mozogjanak, a karjaimnak, hogy mozogjanak, vagy bármi más testrészemnek Jézus nevében. És aztán elkezdem dicsérni Őt, Sid! Dicsérem Őt, mert Ő nem ember, hogy hazudjon, mert Ő megtett mindent, amit megígért. Ő többet tett. Meg fogja ezt tenni érted is. Bárki számára működni fog, bármivel kapcsolatban, ha Istent Mesterré és Úrrá teszed a szituáció fölött.*

**SID:** Nos, miközben beszéltél, a kenet olyan erős volt rajtad… Olyan emberek, akiknek ízületi gyulladás van az ujjaikban, és fáj, ha behajlítják az ujjaikat, parancsolok azoknak az ujjaknak, hogy rendeltetésszerűen működjenek a Jézus nevében! Hajlítsátok most be az ujjaitokat! És ha a hátatok fáj, akkor most hajoljatok meg! Húsz másodperc, imádkozz rákosokért, tumorokért!

***SANDRA****: Igen. Megátkozlak titeket rák és tumor, a Jézus nevében! Úgy értem, minden tumornak parancsolok, hogy zsugorodjon össze! Megparancsolom, hogy haljatok el! Megparancsolom, hogy essetek le! Láttam őket lehullani. Leestek a Jézus nevében és életet parancsolok a testeteknek a fejetek tetejétől a talpatokig Isten Igéjével, ami azt mondja, hogy az Ő sebei árán meggyógyultatok. És Isten azt mondja, hogy gyógyultak vagytok.aH*

**SID:** Ámen!